CELEX: 22011D0113
Language: lv
Date: 2011-10-21 00:00:00
Title: EEZ Apvienotās komitejas Lēmums Nr. 113/2011 ( 2011. gada 21. oktobris ), ar ko groza EEZ līguma II pielikumu (Tehniskie noteikumi, standarti, testēšana un sertifikācija)

22.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 341/74
            
         EEZ APVIENOTĀS KOMITEJAS LĒMUMS
   Nr. 113/2011
   (2011. gada 21. oktobris),
   ar ko groza EEZ līguma II pielikumu (Tehniskie noteikumi, standarti, testēšana un sertifikācija)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma II pielikums tika grozīts ar EEZ Apvienotās komitejas 2011. gada 1. jūlija Lēmumu Nr. 66/2011 (1).
            
         
               (2)
            
            
               Līgumā ir jāiekļauj Komisijas 2008. gada 18. jūlija Direktīva 2008/74/EK, ar ko groza Eiropas Parlamenta un Padomes Direktīvu 2005/55/EK un Direktīvu 2005/78/EK attiecībā uz tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un piekļuvi transportlīdzekļa remonta un tehniskās apkopes informācijai (2).
            
         
               (3)
            
            
               Līgumā ir jāiekļauj Komisijas 2009. gada 7. janvāra Direktīva 2009/1/EK, ar ko groza Eiropas Parlamenta un Padomes Direktīvu 2005/64/EK par mehānisko transportlīdzekļu tipa apstiprinājumu attiecībā uz to otrreizēju izmantojamību, pārstrādājamību un reģenerējamību, lai pielāgotu minēto direktīvu tehnikas sasniegumiem (3).
            
         
               (4)
            
            
               Līgumā ir jāiekļauj Eiropas Parlamenta un Padomes 2009. gada 13. jūlija Direktīva 2009/67/EK par apgaismes ierīču un gaismas signālierīču uzstādīšanu divriteņu vai trīsriteņu mehāniskajiem transportlīdzekļiem (4).
            
         
               (5)
            
            
               Līgumā ir jāiekļauj Eiropas Parlamenta un Padomes 2009. gada 13. jūlija Direktīva 2009/78/EK par divriteņu mehānisko transportlīdzekļu atbalsta kājiņām (5).
            
         
               (6)
            
            
               Direktīva 2009/67/EK atceļ Padomes Direktīvu 93/92/EEK (6), kas ir iekļauta Līgumā un tāpēc ir atceļama saskaņā ar Līgumu.
            
         
               (7)
            
            
               Direktīva 2009/78/EK atceļ Padomes Direktīvu 93/31/EEK (7), kas ir iekļauta Līgumā un tāpēc ir atceļama saskaņā ar Līgumu,
            
         IR PIEŅĒMUSI ŠO LĒMUMU.
   1. pants
   Līguma II pielikuma I nodaļu groza šādi:
   
               1)
            
            
               svītro 45.k punkta (Padomes Direktīva 93/31/EEK) un 45.o punkta (Padomes Direktīva 93/92/EEK) tekstu;
            
         
               2)
            
            
               ar šādu tekstu papildina 45.zn punktu (Eiropas Parlamenta un Padomes Direktīva 2005/64/EK):
               “kurā grozījumi izdarīti ar:
               
                           —
                        
                        
                           
                              32009 L 0001: Komisijas 2009. gada 7. janvāra Direktīvu 2009/1/EK (OV L 9, 14.1.2009., 31. lpp.).”;
                        
                     
         
               3)
            
            
               ar šādu ievilkumu papildina 45.zl punktu (Eiropas Parlamenta un Padomes Direktīva 2005/55/EK) un 45.zo punktu (Komisijas Direktīva 2005/78/EK):
               
                           “—
                        
                        
                           
                              32008 L 0074: Komisijas 2008. gada 18. jūlija Direktīvu 2008/74/EK (OV L 192, 19.7.2008., 51. lpp.).”;
                        
                     
         
               4)
            
            
               pēc 45.zu punkta (Komisijas Regula (EK) Nr. 692/2008) pievieno šādus punktus:
               
                           “45.zv
                        
                        
                           
                              32009 L 0067: Eiropas Parlamenta un Padomes 2009. gada 13. jūlija Direktīva 2009/67/EK par apgaismes ierīču un gaismas signālierīču uzstādīšanu divriteņu vai trīsriteņu mehāniskajiem transportlīdzekļiem (OV L 222, 25.8.2009., 1. lpp.).
                        
                     
                           45.zw
                        
                        
                           
                              32009 L 0078: Eiropas Parlamenta un Padomes 2009. gada 13. jūlija Direktīva 2009/78/EK (OV L 231, 3.9.2009., 8. lpp.).”
                        
                     
         2. pants
   Direktīvu 2008/74/EK, 2009/1/EK, 2009/67/EK un 2009/78/EK teksti islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentiski.
   3. pants
   Šis lēmums stājas spēkā 2011. gada 1. novembrī, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (8).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2011. gada 21. oktobrī
      
         
            EEZ Apvienotās komitejas vārdā –
         
            priekšsēdētājs
         
         Kurt JÄGER
      
   
   
      (1)  OV L 262, 6.10.2011., 20. lpp.
   
      (2)  OV L 192, 19.7.2008., 51. lpp.
   
      (3)  OV L 9, 14.1.2009., 31. lpp.
   
      (4)  OV L 222, 25.8.2009., 1. lpp.
   
      (5)  OV L 231, 3.9.2009., 8. lpp.
   
      (6)  OV L 311, 14.12.1993., 1. lpp.
   
      (7)  OV L 188, 29.7.1993., 19. lpp.
   
      (8)  Konstitucionālās prasības nav norādītas.